सिमरनजीत सिंग मान

सिमरनजीत सिंग मान (जन्म २० मे १९४५)  पंजाबमधील माजी पोलीस अधिकारी आणि संगरूर मतदारसंघाचे खासदार आहेत.    ते शिरोमणी अकाली दल (अमृतसर) या राजकीय पक्षाचे अध्यक्ष आहेत. मान दोन वेळा खासदार; एकदा १९८९ मध्ये तरण तारण येथून,  १९९९ मध्ये संगरूर येथून.  

 प्रारंभिक जीवन 
१९४५ मध्ये शिमला येथे जन्मलेले ते लष्करी-राजकीय पार्श्वभूमीतून आले आहेत. त्यांचे वडील लेफ्टनंट कर्नल. जोगिंदर सिंग मान, १९६७ मध्ये पंजाब विधानसभेचे अध्यक्ष होते.  त्यांचे लग्न गीतंदर कौर मान यांच्याशी झाले आहे.  मान यांची पत्नी आणि पंजाबचे माजी मुख्यमंत्री अमरिंदर सिंग यांच्या पत्नी प्रनीत कौर या बहिणी आहेत. 

त्यांचे शिक्षण बिशप कॉटन स्कूल, शिमला आणि चंदीगड शासकीय महाविद्यालयात झाले . ‘इतिहास’, ‘पंजाबी’, ‘धर्म’ आणि ‘राज्यशास्त्र’ या विषयांत ते सुवर्णपदक विजेते होते. 

त्यांना एक मुलगा, इमान सिंग आणि दोन मुली, पवित्र कौर आणि नानकी कौर आहेत.  काही वृत्तसंस्थांनी त्यांच्या मुलाचे नाव इमान सिंग मान असे लिहिले आहे.   
वर्ग:शिरोमणी अकाली दल नेते
वर्ग:९ वी लोकसभा सदस्य
वर्ग:१३ वी लोकसभा सदस्य
वर्ग:इ.स. १९४५ मधील जन्म
वर्ग:हयात व्यक्ती